Jean-Luc Picard

**Jean-Luc Picard** er en rollefigur i *[[Star Trek]]* universet, mest kjent som kaptein for Starfleets romskip USS «Enterprise» (NCC-1701-D). 

Spilt av Patrick Stewart, har Picard vært med i TV-serien *[[Star Trek: The Next Generation]]* (TNG) og premiereepisoden av *[[Star Trek: Deep Space Nine]]*, samt i spillefilmene *[[Star Trek Generations]]* (1994), *Star Trek: First Contact* (1996), *Star Trek: Insurrection* (1998) og *Star Trek: Nemesis* (2002). Han er også hovedpersonen i TV-serien *[[Star Trek: Picard]]* (2020–2023).

## Casting og design
Etter suksessen med de samtidige *Star Trek* spillefilmene, ble en ny *Star Trek* TV-serie med et nytt skuespillerensemble annonsert 10. oktober 1986. *Star Trek* skaperen Gene Roddenberry ga Picard sitt navn etter tvillingbrødrene Auguste Piccard og Jean Piccard, sveitsiske forskere fra 1900-tallet.

Patrick Stewart, som har teaterbakgrunn fra Royal Shakespeare Company, ble opprinnelig vurdert for rollen som Data. På begynnelsen av 1970-tallet hadde UCSB professor Homer Swander rekruttert Stewart for å hjelpe til med å undervise amerikanske universitetsstudenter om William Shakespeare. Det var på grunn av denne forbindelsen at Stewart i 1986 var på UCLA for å bistå professor David Rodes med en serie offentlige forelesninger om Shakespeare. Under en av disse forelesningene, innså produsent Robert H. Justman umiddelbart at Stewart var den ideelle kandidaten for Picard.

Roddenberry ønsket opprinnelig ikke å *[[Rollebesetning|caste]]* Stewart som Picard, da han hadde sett for seg en skuespiller som var «maskulin, viril og hadde mye hår». Roddenberrys første valg var Stephen Macht, og det tok «uker med diskusjoner» med Justman, Rick Berman og castingdirektøren for å overbevise ham om at «Stewart var den de hadde lett etter for å sitte i kapteinens stol»; Roddenberry ga til slutt etter å ha auditionert alle de andre kandidatene til rollen. Andre skuespillere som ble vurdert, inkluderte Yaphet Kotto, Patrick Bauchau, Roy Thinnes og Mitchell Ryan. Kotto takket nei til rollen da han var bekymret for å endre karriere fra film til TV, etter å ha hatt en produktiv filmkarriere; han ville senere angre på beslutningen og kalle det en «feil beslutning». Edward James Olmos ble også tilbudt rollen, men han takket nei fordi han ikke var interessert.

Stewart var usikker på hvorfor produsentene ville caste «en middelaldrende, skallet, engelsk Shakespeare skuespiller» som kaptein på Enterprise. Han fikk levert tupéen sin fra London for å møte med Paramounts ledelse, men Roddenberry beordret Stewart til å fjerne den «forferdelige» tupéen. Stewarts dype stemme imponerte ledelsen, som umiddelbart godkjente castingen. Roddenberry sendte Stewart C. S. Foresters «Horatio Hornblower» romaner og sa at Picard karakteren var basert på Hornblower, men Stewart var allerede kjent med karakteren, da han hadde lest bøkene som tenåring.

Etter hvert som serien utviklet seg, fikk Stewart mer kontroll over karakterens utvikling. Da produksjonen startet på den første *Next Generation* filmen, var det «umulig å si hvor Jean-Luc begynte og Patrick Stewart sluttet», og i den fjerde filmen uttalte Stewart:

Stewart uttalte imidlertid at han ikke er nær så alvorlig eller melankolsk som sitt alter ego.

Stewart uttalte også: «En av gledene ved å ha gjort denne serien og spilt denne rollen er at folk er så tiltrukket av hele ideen med *Star Trek*... flere år etter at serien har sluttet... Jeg liker å høre hvor mye folk har likt arbeidet vi gjorde... Det er alltid tilfredsstillende for meg at denne skallede, middelaldrende engelskmannen ser ut til å koble med dem». Stewart har kommentert at rollen hans har bidratt til å åpne Shakespeare for science fiction fans. Han har lagt merke til «den regelmessige tilstedeværelsen av Trekkies i publikum» hver gang han spiller teater, og lagt til: «Jeg møter disse menneskene etterpå, jeg får brev fra dem og ser dem ved scenedøren... Og de sier, 'Jeg har aldri sett Shakespeare før, jeg trodde ikke jeg ville forstå det, men det var fantastisk, og jeg kan ikke vente med å komme tilbake.'»

## Fremstilling
Jean-Luc Picard ble introdusert på TV i 1987, i debutepisoden «Encounter at Farpoint» av *[[Star Trek: The Next Generation]]*. I denne science fiction-serien er han kaptein på et romskip fra den fiktive organisasjonen Starfleet, som utforsker forskjellige planeter og møter utenomjordiske arter både innenfor og utenfor grensene til United Federation of Planets. Handlingen er satt til slutten av det 24. århundre, og Picard må balansere utfordringer knyttet til både mennesker og teknologi. Som en karakter i *Star Trek* universet opptrer Picard i forskjellige bøker, tegneserier, dataspill og filmer gjennom 1990-tallet, samt i en rekke andre produkter. Han blir fremstilt som en person sterkt drevet av et ønske om å utforske universet og med en sterk pliktfølelse; han har imidlertid betenkeligheter med å ikke ha en familie og finner det vanskelig å omgås barn. Noen av hans interesser, slik de blir presentert i serien, inkluderer romutforskning, Shakespeare og arkeologi.

Det sammensveisede mannskapet på «Enterprise» utgjør hans nærmeste vennskap mens de reiser gjennom Melkeveien. Spesielt bygger han svært langvarige vennskap med sin førsteoffiser William T. Riker, taktisk offiser Worf, rådgiver Deanna Troi, navigatør og senere sjefingeniør Geordi La Forge, og vitenskapsoffiser Data. Picard blir også tidvis fremstilt med en subtil romantisk spenning med skipets sjefslege, Beverly Crusher, som er enke etter hans tidligere besetningsmedlem og beste venn, Jack. Mot slutten av tidsrammen i *The Next Generation* får han en lærling, Ro Laren, men hun deserterer til terrororganisasjonen Maquis og forråder ham.

Patrick Stewart har uttalt om karakteren: «Gjennom disse årene har det vært rørende å høre mange historier om hvordan *The Next Generation* ga folk trøst, hjalp dem gjennom vanskelige perioder i livet, eller hvordan eksempelet til Jean-Luc inspirerte mange til å følge i hans fotspor, ved å forfølge vitenskap, utforskning og lederskap...».

### TV serier
Jean-Luc Picard ble født av Maurice og Yvette Picard i La Barre, Frankrike, den 13. juli 2305. Som barn drømte han om å bli med i Starfleet. Han og resten av familien snakker engelsk, med britiske dialekter—det franske språket har blitt sjeldent på 2300-tallet, noe som nevnes i *The Next Generation* episoden «Code of Honor». I den første sesongen av *The Next Generation* ble Picard fremstilt som spesielt stolt over å være fransk, men dette ble droppet fra og med den andre sesongen. Picard har også en rekke britiske vaner, som å drikke Earl Grey-te jevnlig, en forkjærlighet for Shakespeare (som han fremfører i holodekk simuleringer), ridning med britisk utstyr og kjennskap til britiske sanger med tilknytning til Royal Navy, som «A British Tar» (Gilbert og Sullivan) og «Heart of Oak». 

Den unge Picard strøk på sin første opptaksprøve til Starfleet akademiet, og etter at han ble tatt opp, møtte han flere etiske og faglige utfordringer i løpet av kadettkarrieren sin. Likevel blomstret han, utviklet en livslang lidenskap for arkeologi, og ble den første førstereisstudenten til å vinne akademiets maraton. Rett etter uteksamineringen ble Picard stukket i hjertet under en slåsskamp i en bar, noe som gjorde at det ikke kunne helbredes og måtte erstattes med et partenogenetisk implantat; dette ble senere nesten fatalt. Ensign Picards første postering var på USS «Reliant», før han senere tjenestegjorde som førsteoffiser om bord på USS «Stargazer», som han senere ble kaptein for. I løpet av den tiden utførte han en kampmanøver i overlyshastighet (*warp-speed*) som senere skulle bli kjent som «Picard-manøveren».

Picard blir fremstilt som en dypt moralsk, svært logisk og intelligent person, og er en mester i diplomati og debatt som løser tilsynelatende uløselige konflikter mellom flere, noen ganger uforsonlige, parter med en klokskap som kan sammenlignes med kong Salomo. Selv om disse løsningene som oftest er fredelige, viser Picard også taktisk kløkt når situasjonen krever det. Han har en forkjærlighet for detektivhistorier, Shakespeare dramer og arkeologi. Hans kjente fraser er «Make it so» og «Engage», samt «Tea, Earl Grey, hot» når han bestiller fra datamaskinens replikator.

*Star Trek: The Next Generation* skildrer Picards kommando over USS «Enterprise» (NCC-1701-D). I pilotepisoden blir skipets oppdrag å undersøke et problem ved Farpoint Station, men dette blir avbrutt når en enhet kalt Q utpeker Picard som «representant» i en rettssak som anklager menneskeheten for å være en «farlig og vill barnerase». Picard overtaler Q til å teste menneskeheten, og Q velger mannskapets prestasjoner ved Farpoint som første del av testen. Rettssaken «avsluttes» sju år senere (selv om Q minner Picard på at rettssaken aldri virkelig avsluttes) i seriens finale, når Picard viser at menneskeheten har evnen til å utforske «eksistensens muligheter».

I avslutningen av tredje sesong, *The Best of Both Worlds, Part I*, blir Picard assimilert av Borg og skal fungere som en bro mellom menneskeheten og Borg (under navnet Locutus of Borg). Picards assimilasjon og påfølgende gjenoppretting er et viktig punkt i karakterens utvikling, og danner bakgrunn for filmen *Star Trek: First Contact* og oppfølgerserien *[[Star Trek: Picard]]*. Det har også betydning for utviklingen av Benjamin Sisko, hovedpersonen i *[[Star Trek: Deep Space Nine]]* i seriens første episode «Emissary». Stewart ba Roddenberry om å holde Picard som en Borg i noen episoder utover avslutningen av tredje sesong, da han mente det ville være mer interessant enn å bare gjenopprette ham i del to. Senere blir det avslørt i *First Contact* at deler av Borg maskineriet ble fjernet fra Picard, men at han fortsatt har traumatiske minner og vedvarende nevrologiske ettervirkninger fra assimilasjonen (som blir et avgjørende plottpunkt i *Star Trek: First Contact*). En annen ettervirkning er den (fiktive) isselappsykdommen Irumodisk syndrom, som i tredje sesong av *Star Trek: Picard* viser seg å skyldes Borg kollektivets endringer i Picards genmateriale.

Episoden «Family» i fjerde sesong avslører at Picard har en bror, Robert, som tok over familiens vingård i La Barre etter at Picard ble med i Starfleet. Robert og hans kone har en ung sønn, René. I filmen *Star Trek: Generations* blir Picard knust da han får vite at Robert og René har omkommet i en brann, noe som gjør ham til det siste gjenlevende medlemmet av Picard-familien, frem til hendelsene i *Star Trek: Picard*.

Et møte med en fremmed sonde fører til at Picard blir fanget i et annet liv, som forsker på en døende hjemplanet, i den Hugo Award vinnende episoden fra femte sesong, «The Inner Light». Episoden har en scene der Picard spiller på en utenomjordisk fløyte, som ble hyllet som en av seriens beste scener. Da fløyten ble auksjonert bort i 2006, ble det anslått at den kunne kjøpes for 300 amerikanske dollar (tilsvarende 500 dollar i 2023), men den ble solgt for 48 000 dollar (tilsvarende 72 500 dollar i 2023). Fløyten dukker opp igjen som et symbol på Picards korte romantiske forbindelse med en av hans offiserer, Nella Daren, i sjette sesongs episode «Lessons», som viser Picards melankolske kamp med å opprettholde et romantisk liv som kaptein på et romskip.

Picard gjorde sin siste opptreden i *Star Trek: The Next Generation* på TV med syvende sesongs finale «All Good Things...», som ble sett av over 30 millioner seere.

## Filmer
I *[[Star Trek Generations]]* slår Picard seg sammen med kaptein James T. Kirk fra «Enterprise» i det 23. århundre for å kjempe mot filmens skurk, Dr. Tolian Soran. Etter at «Enterprise-D» blir ødelagt i *Generations*, tar Picard kommandoen over det nye stjerneskipet USS «Enterprise-E». Der møter han igjen Borg kollektivet og deres dronning i *First Contact*. Senere forsvarer han *Prime Directive* (en ikke-innblandingsregel for å beskytte mindre utviklede sivilisasjoner) og kjemper mot tvangsflyttingen av Ba'ku folket i *Star Trek: Insurrection*. I *Star Trek: Nemesis* står han overfor Shinzon, en Romulansk klone av seg selv, og opplever at Data ofrer seg for å beseire Shinzon og bidra til å gjenopprette politisk stabilitet på Romulus.

## Strømming

### ''Star Trek: Picard'', sesong 1
Oppfølgingsserien *[[Star Trek: Picard]]* finner sted mot slutten av det 24. århundre. En nå pensjonert Picard bor med romulanske tjenere i ensomhet på Château Picard, Picard familiens vingård i La Barre, Frankrike (filmet på Sunstone Winery i Santa Ynez dalen, California). Hans pensjonisttilværelse ble et resultat av at han mislyktes i å redde romulanerne fra Hobus supernovaen som ble skildret i *[[Star Trek (film)|Star Trek]]* (2009), hvor den planlagte evakueringen var grunnen til at han sluttet seg til admiralstaben. Dette ødela også livet til en av hans tidligere elever, Starfleet offiseren Raffi Musiker. I den første sesongen kommer en mystisk kvinne, Dahj Asha, til eiendommen hans for å søke tilflukt, og Picard oppdager at hun kanskje er en Soongtype androide, skapt fra Datas levninger. Androider ble gjort ulovlige etter deres opprør på Mars, som var en direkte årsak til at redningsforsøket for romulanerne mislyktes.

Snart blir Picard trukket inn i en konspirasjon for å undertrykke alt syntetisk liv, som involverer restene av Tal Shiar. Picard, sammen med et sammensatt mannskap ombord på «La Sirena», jobber for å undergrave denne konspirasjonen. På slutten av sesong én utløper Picards menneskelige form på Coppelius på grunn av hans Irumodicsyndrom, og han møter Datas bevissthet, som fortsatt lever i en simulert matrise. Data ber Picard om endelig å la ham dø, da han anser at livets begrensning er en menneskelig egenskap. Data informerer Picard om at forskere «klarte å skanne, kartlegge og overføre et komplett nevralbilde av hjernens substrater» til en syntetisk kropp, spesielt konfigurert til bare å gi ham den levetiden han ville hatt hvis han ikke hadde hatt sin tidligere sykdom. Picard innfrir Datas ønske, og blir hos ham i den simulerte matrisen mens Data dør. Picard fortsetter deretter å utforske rommet i sin nye kropp før han returnerer til Château Picard, ombord på «La Sirena».

### Sesong 2
I den andre sesongen, satt til året 2401, blir Picard kansler for Starfleet Academy. Borg kollektivet ber Picard forhandle med dem for å undersøke en ny romanomali. Picard bringes ombord på det nye Starfleet-skipet USS «Stargazer». Q reiser til skipet for å gi Picard en stor utfordring, og kaster ham inn i en alternativ tidslinje der Picard er en høyt dekorert general i den nyfascistiske og xenofobe Confederation of Earth. Picard, som skjønner at noe er galt, samler «La Sirena» mannskapet og allierer seg med Borg dronningen for å få tilgang til tidsreiseteknologi, og lærer at Q har plassert divergenspunktet i året 2024, før Picards forfader, Renée Picard, skal legge ut på en menneskelig ekspedisjon til Europa og utløse utviklinger som fører til menneskehetens første kontakt med utenomjordisk liv. 

Picard og mannskapet, med hjelp fra den unge versjonen av hans fremtidige venn Guinan og Renées romulanske «skytsengel» Tallinn, begir seg ut på eventyr i Los Angeles, forsvarer seg mot den borgallierte eugenikeren Adam Soong, og overbeviser Renée om å overvinne sin psykiske sykdom og delta på ekspedisjonen, og gjenoppretter dermed tidslinjen og fullfører Qs utfordring. Ved å gjøre dette, forsoner Picard seg også med erkjennelsen om at faren Maurice ikke var voldelig, og ved at han uforvarende hjalp moren Yvette med å begå selvmord på grunn av psykisk sykdom, da han var et lite barn. Q avslører at dette er hans siste gave til Picard før han returnerer ham til «Stargazer» i 2401, i den rette tidslinjen, og stiger opp til et høyere eksistensnivå. Picard lykkes med å forhandle med Borg kollektivet, inngår en allianse for å forske på anomalien, og innleder en romanse med Laris, en av hans romulanske tjenere.

### Sesong 3
I den tredje sesongen, satt senere samme år, har Picard utdypet forholdet til Laris, men mottar en nødmelding fra Beverly Crusher, hvis skip er under angrep av en mystisk konspirasjon av kriminelle rett utenfor Føderasjonens territorium. Picard og Riker tar kommando over Starfleet skipet USS «Titan» under falske forutsetninger og redder Crusher, som avslører at hun fikk en sønn, Jack II, med Picard kort tid etter hendelsene i *Nemesis*, og skjulte Jack for Picard for å holde Jack trygg fra økende attentatforsøk på Picard.

Picard og Rikers konfrontasjoner med konspiratørene, kombinert med innsatsen fra hans tidligere elever Worf, Ro og Raffi, avslører at en løsrevet fraksjon av Changelings har infiltrert de høyeste nivåene i Starfleet og er interessert i å starte Dominionkrigen på nytt. De ønsker å legge til rette for dette ved å stjele Picards døde, opprinnelige organiske kropp. Picard fanger fraksjonens leder, Vadic, og lærer hennes motiver, men klarer ikke å hindre hennes flukt før hun blir drept av en gjenoppstått Data. 

Worf og Raffi redder Troi og Riker fra sikker undergang, og «Enterprise» Ds brobesetning gjenforenes. Mannskapet finner ut at Picards originale kropps genom og hjerne inneholder uregelmessigheter som gjør at han kan høre Borg kollektivet, og de løsrivne Changelings har samarbeidet med Borg for å analysere og implementere dem i hver Starfleet transporterkode, og dermed omskrive genomet til hver bruker med en umoden parietallapp. 

Mannskapet mislykkes med å advare resten av Starfleet i tide, da Borg assimilerer Starfleets yngste medlemmer. «Enterprise D» mannskapet tvinges til å flykte til Starfleetmuseet, der La Forge avslører sitt hemmelige prosjekt, et nybygd og fullt funksjonelt «Enterprise» D, og gir kommandoen til Picard. Picard redder Jack, som nylig er blitt assimilert, ved å infiltrere Borgs siste kube og koble seg til deres kollektive bevissthet for å uttrykke sin farskjærlighet for Jack, mens Beverly ødelegger energikilden med «Enterprise»s torpedoer, og dermed utsletter det onde Borg kollektivet og deres dronning én gang for alle. I 2402 blir Picard og Beverly, som nettopp har sagt farvel til Jack før hans første oppdrag for Starfleet, sist sett mens de spiller poker i Ten Forward baren i Los Angeles med resten av mannskapet fra «Enterprise» D, endelig fornøyde med livene sine.

## Mottakelse

Dan Cray, *Los Angeles Times*, on *Star Trek: Generations*Karakteren mottok kritikerros blant fansen av *The Next Generation*, og han regnes vanligvis som en av de to beste kapteinene i *[[Star Trek]]* franchisen. Det er ofte lange og seriøse debatter om hvorvidt Picard eller James T. Kirk er den «beste» Starfleet kapteinen. En *TV Guide* forside fra 1991 hadde tittelen «It's Kirk vs. Picard: Experts and fans debate who's best». I en mer humoristisk versjon av debatten viser forsiden til et spesialnummer av *[[Mad]]* fra 1994 både Kirk og Picard som kjemper barnslig om å sitte i kapteinsstolen på «Enterprise», mens Scotty og Worf ser på med forbløffede uttrykk. I sin parodilåt «White and Nerdy», som gjør narr av nerdkulturen, sang «Weird Al» Yankovic linjene «Only question I ever thought was hard/Was do I like Kirk or do I like Picard?». Picard regnes som den ultimate delegator av autoritet, kjent for å «samle og bruke informasjon bedre enn noen annen *Star Trek* kaptein». Hans lederstil er «best tilpasset et stort, prosessorientert team, enten geografisk ensartet eller mangfoldig». Kirk og Picard anses begge som oppmerksomme på behovene til sine respektive mannskaper. Da Stewart og William Shatner i 1991 ble spurt om hvordan deres karakterer ville ha håndtert Saddam Hussein, sa Shatner at Kirk ville «ha bedt ham om å dø», mens Stewart spøkte med at Picard «fortsatt ville ha snakket».

I 2015 adresserte Stewart et lenge stilt spørsmål blant *Star Trek* fans: «Hvis Kirk og Picard kjempet mot hverandre, hvem ville vunnet?» I *Smithsonian Magazine* svarte han at Picard ville ha foretrukket å forhandle i håp om å unngå en kamp helt.

UGO Networks listet Picard som en av de beste heltene innen underholdning, og sa: «Han har ikke Kirks følelse av stil, men han hadde en tendens til å ta alt veldig, veldig alvorlig i mange år». Han ble også et sexsymbol.

I 2012 rangerte IGN Picard, slik han ble fremstilt i *The Next Generation* og filmene, som den tredje beste karakteren i *Star Trek* universet, bak Spock og Kirk på henholdsvis første og andre plass. I 2017 rangerte IndieWire Picard som den beste karakteren i *Star Trek: The Next Generation*. I 2017 plasserte Screen Rant Picard på toppen av listen over de mest attraktive personene i *Star Trek* universet, foran Nyota Uhura (#2), Benjamin Sisko (#3) og Seven of Nine (#4).

I 2018 rangerte Screen Rant Picard som en av de åtte mektigste karakterene i *Star Trek* og bemerket at Picard er «spilt med karakteristisk sjarm og tyngde av Patrick Stewart».

I 2018 rangerte CBR Picard som den nest beste Starfleet karakteren i *Star Trek*; Kirk tok førsteplassen.

I 2019 ble Jean-Luc Picard rangert som den åttende mest sexy *Star Trek* karakteren av Syfy. I juli 2019 rangerte Screen Rant Picard som den sjette smarteste karakteren i *Star Trek*.

## Andre skuespillere
Karakteren Jean-Luc Picard har også blitt spilt av:

* David Birkin i «Rascals», 15. november 1992 – en barneversjon.
* Marcus Nash i «Tapestry», 15. februar 1993 – en ung mann, nylig uteksaminert fra Starfleet.
* Tom Hardy i *Star Trek: Nemesis* (2002) – fotografi, og som en yngre klone, Shinzon.
* Dylan Von Halle i «The Star Gazer», *Star Trek: Picard*, 3. mars 2022 – en barneversjon.

## Referanser


## Eksterne lenker
*